open-index/open-wikipedia-markdown huggingface dataset:
Jade Empire

**Jade Empire** − kovos menų ir magijos kompiuterinis vaidmenų žaidimas (RPG), sukurtas „BioWare“. 2005 m. balandžio 12 d. buvo išleista Xbox versija, o 2007 m. vasario 26 d. − AK.

Visas siužetas vyksta Senovės Kinijoje. Progresuojant žaidėjo valdomas veikėjas išmoksta naujų judesių, magijos kovos stilių, susiranda bendražygių.
 
Pagrindiniai trys statistiniai rodikliai, nuo kurių priklauso žaidėjo pajėgumas: kūnas, protas ir siela. Jie nulemia tris veikėjo rodiklius: gyvybę, koncentraciją ir či bei taip pat žavesį, intuiciją ir gąsdinimą. Žaidimas nepasižymi didele daiktų įvairove, veikėjas gali valdyti lazdą ar kokį kitą ginklą. Kiekvienas kovos ginklo ar magijos stilius žaidimo eigoje gali būti patobulintas: padidintas greitis, žala ar pridedamas mažesnis koncentracijos sunaudojimas.
Arafuros jūra

**Arafuros jūra** (, ) – pakraštinė Indijos vandenyno jūra, įsiterpusi tarp Australijos žemyno, Naujosios Gvinėjos ir Indonezijos salų (Tanimbaro, Kajaus). Pietryčiuose suformuoja didelę Karpentarijos įlanką. Toreso sąsiauriu jungiasi su Koralų jūra, vakaruose pereina į Bandos ir Timoro jūras. Ilgis 1290 km, plotis 560 km. Plotas 1,107 mln. km². Gylis iki 3680 m. Vandens paviršiaus temperatūra ištisus metus būna 25–28 °C šilumos. Druskingumas 34–35 ‰. Potvynių aukštis svyruoja tarp 2,5–7,6 m.

## Šaltiniai
Ašmoro ir Kartjė salos

**Ašmoro ir Kartjė salos** () – keli negyvenami rifai Timoro jūroje, į pietus nuo Indonezijos Ročio salos. Priklauso Australijai ir sudaro vieną iš jos jūrinių teritorijų.

Teritoriją sudaro Ašmoro rifas (koralų žiedas, kurio viduje Vakarų, Rytų ir Vidinė salelės) ir 70 km į pietryčius esanti Kartjė sala (apsupta rifo). Taip pat 42 km iš šiaurės rytus nuo Ašmoro yra Hibernijos rifas, kuris šiai teritorijai nepriklauso. Ašmoro rifo Vakarų saloje yra automatinė meteorologinė stotis. Salos ir jų apylinkės įtrauktos į gamtinius rezervatus. Salose peri gausios įvairių paukščių kolonijos.

Ašmoro ir Kartjė rifai lankomi tik Australijos karališkojo laivyno. Rifuose neretai prieglobstį randa indoneziečių piratai ir nusikaltėliai. Salas dažnai bando pasiekti nelegalūs migrantai iš Indonezijos. Jie patekę į Australijos jurisdikcijos zoną gauna teisę prašytis prieglobsčio.

Ašmoro salas Jungtinė Karalystė aneksavo 1878 m., Kartjė salą – 1909 m. 1931 m. liepos 23 negyvenamos salos oficialiai perduotos Australijos kontrolei, nors visi formalumai suderinti tik 1934 m. gegužės 10 d.

## Šaltiniai
Bangos uola

**Bangos uola** () – natūraliai susiformavusi uola Australijoje, nutolusi 4 km į rytus nuo Haideno, Vakarinėje Australijoje. Jos vardas atspindi jos formą – uola atrodo lyg didelė, lygi banga iš akmens. Šis gamtos kūrinys susikūrė dėka erozijos. Pati uola – 15 m aukščio ir 110 m ilgio, daugiausia sudaryta iš granito.

Jos neįprastą formą dar labiau paryškina ant jos augantys tamsiai juodi dumbliai, kurie sezoniškai pakeičia spalvą į rusvą.

## Geologija
Bangos uola yra tik dalis didžiosios Haideno uolos, kurioje yra šimtai uolų, tokių kaip Corrigin uola. Šios uolos susiformavo prieš 3000 milijonus metų.

Šalia šios uolos yra kita žinoma – Hipopotamo Žiovulys.

## Nuorodos
* Oficiali Bangos uolos svetainė (angliškai)
Melvilio sala (Australija)

**Melvilio sala** () – sala į šiaurę nuo Šiaurinės teritorijos, Australijoje. Sala yra į vakarus nuo Koburgo pusiasalio ir Arnhemo Žemės, taip pat į šiaurę nuo Darvino.

Salos plotas 5786 km², ir ji yra 103 pagal didį sala pasaulyje. Jos klimatas tropinis.
Tivi kalba jos pavadinimas **Yermalner**.

Pirmas europietis pamatęs salas 1644 metais buvo Abelis Tasmanas.

Melvilio sala ir Batersto sala yra žinomos kaip **Tivi salos**.
Huko dėsnis

**Huko dėsnis** – XVII a. fiziko Roberto Huko () suformuluotas dėsnis apie kūno deformacijos ir ją sukeliančios jėgos santykį.

R. Hukas dėsnį eksperimentais nustatė 1660 m., tačiau jį paskelbė tik 1676 m.

## Formuluotė
Deformuoto kūno tamprumo jėga proporcinga kūno deformacijos laipsniui ir nukreipta priešingai deformuoto kūno dalelių poslinkiui kitų dalelių atžvilgiu.

: F=-kx\,

* x – deformaciją apibūdinantis dydis (dažniausiai pailgėjimas);
* k – nuo medžiagos rūšies, kūno matmenų ir formos priklausančią kūno savybę apibūdinantis dydis – tamprumo (standumo) koeficientas, SI vienetų sistemoje matuojamas niutonais metrui (N/m).

Tarus, kad nedeformuoto kūno ilgis yra L, o jo skerspjūvio plotas yra S, Huko dėsnis gali būti suformuluotas ir kitaip:
: \sigma = -E \cdot \varepsilon

Kur įtempis \sigma = \frac{F}{S} , santykinis pailgėjimas \varepsilon = \frac{x}{L} , o E yra Jungo modulis, susijęs su k tokiu sąryšiu:
: k = \frac{S\cdot E}{L}

## Taikymo ribos

Huko dėsnis galioja tik tampriosioms deformacijoms, įtempiui neviršijant proporcingumo ribos.

## Šaltiniai
Kūno deformacija

**Deformacija** – kietojo kūno formos keitimas.
Deformacija skirstoma i penkias grupes:
* **tempimo** – susidaro veikiant dviem priešingų krypčių jėgoms, veikiančioms išilgai vienos tiesės. Taip deformuojami kėlimo ir traukimo lynai bei grandinės, muzikos instrumentų stygos, žmogaus raumenys ir sausgyslės.
* **gniuždymo** – susidaro veikiant dviem priešingų krypčių jėgoms, veikiančioms priešpriešiais vienoje tiesėje (Priešinga tempimo deformacijai). Tokia deformacija veikia pastatų atramines kolonas, sienas ir pamatus, medžių kamienus, kaulus.
* **lenkimo** – susidaro veikiant kūną tempimo ir gniuždymo deformacijoms. Vienos kūno dalys yra tempiamos, o kitos gniuždomos.
* **šlyties** – susidaro veikiant kūną (ne vienoje vietoje) dviem lygiagrečioms, priešingų krypčių jėgoms. Kūno sluoksniai pasislenka lygiagrečiai vieni kitų atžvilgiu. Ši deformacija veikia uolienas ir ledynus kalnų šlaituose, detales jungiančius varžtus ir kniedes, kūnus, judančius veikiant didelei trinčiai.
* **sąsūkos** – susidaro, kai negalintį laisvai suktis kūną veikia dvi jėgos, sukančios priešingomis kryptimis.
Kuomet nustojus veikti jėgoms deformuotas kūnas atgauna pradinę formą, sukelta deformacija vadinama *tampriąja*. Jeigu jis lieka deformuotas deformacija vadinama *plastine*.

Deformacijos metu vidutiniai atstumai tarp dalelių pakinta. Suartintos dalelės pradeda stumti viena kitą, atitolusios traukti. Išnykus išoriniam veikimui, tarpusavio sąveikos dėka dalelės sugrįžta į buvusias savo padėtis.

**Tenzometras** – prietaisas kietųjų kūnų deformacijoms matuoti.
Jussi Sydänmaa

**Jussi Sydänmaa** (g. 1973 m. birželio 26 d., Mantsaloje, Suomijoje) – suomių sunkiojo roko grupės Lordi gitaristas, kuris su grupės nariais laimėjo "Eurovizijos" dainų konkursą 2006 metais. Tačiau pats Jussi  labiau pagarsėjęs sceniniu pseudonimu – AMEN.

Grojo grupėje nuo jos susikūrimo.
Polivinilo acetatas

**Polivinilo acetatas** (PVA) – guminis sintetinis polimeras. Jis gaminamas polimerizuojant vinilo acetatą (VAM). Iš dalies arba visiškai jį hidrolizavus gaunamas polivinilo alkoholis. Polivinilo acetatą 1912 m. atrado dr. Fricas Klatė (*[[Fritz Klatte]]*) (Vokietija).

PVA parduodamas kaip vandens emulsija; naudojamas kaip klijai akytoms medžiagoms, ypatingai medienai, taip pat popieriui, audeklams, cigaretėms, darant Papier - mâché. PVA plačiai naudojamas knygų amatuose, nes yra patogus ir nėra rūgštinis kaip dauguma polimerų. Kartais naudojamas apsaugoti sūrį nuo drėgmės ir grybų.

Kartu su brangesniais akrilais PVA taip pat plačiai naudojamas vandens pagrindo dažuose bei glaistuose, vadinamas vinilo akrilu.

Lėtai reaguoja su alkaliais (hidrolizės reakcija) sudarydamas acto rūgštį.
Hidrolizė

**Hidrolizė** – cheminė reakcija arba procesas, kurio metu cheminis junginys reaguoja su vandeniu. Reakcijos metu junginio molekulės skyla į dvi mažesnes, kurių viena prisijungia vandens vandenilio protoną, kita – OH- grupę. Ši reakcija naudojama polimerų skaidymui. Organinėje chemijoje hidrolizė gali būti laikoma atvirkštine reakcija kondensacijai; kondensacija ir hidrolizė gali vykti vienu metu. Neorganinėje chemijoje naudojama apibūdinti druskų tirpalų reakcijoms, kuriomis druskos paverčiamos joniniais junginiais arba oksidais, hidroksidais ir pan.

Ne kiekviename vandens tirpale vyksta hidrolizė. Taip pat, hidrolizė skiriasi nuo hidratacijos, kurios metu molekulei susijungiant su vandeniu, ji neskyla.

## Hidrolizės pavyzdžiai
* Fosforo trichloridas ir vanduo, susidaro fosforo rūgštis ir druskos rūgštis:

PCl3 + 3 H2O → H3PO3 + 3HCl

* Metilo propanoatas ir vanduo, susidaro metanolis ir propano rūgštis:

CH3 OOCCH2CH3 + H2O → CH3OH + CH3CH2COOH

* Acetilo chloridas ir vanduo, susidaro acto rūgštis ir druskos rūgštis:

CH3COCl + H2O → CH3COOH + HCl
Ben Wallace

**Ben Wallace** (g. 1974 m. rugsėjo 10 d.) – buvęs profesionalus krepšininkas, žaidęs NBA, pravardžiuojamas **Big Ben**.

Baigęs Virginia Union universitetą nebuvo pašauktas naujokų biržoje. Nuo 1996 metų kaip laisvas agentas pasirašė sutartį su „Bullets“. Būdamas 206 cm ūgio ir 109 kg svorio žaidė vidurio puolėjo pozicijoje. Net keturis kartus yra laimėjęs NBA geriausio metų gynėjo titulą.

## Pasiekimai
* 2004 metais tapo NBA čempionu
* 2003, 2004, 2005, 2006 metais dalyvavo NBA Visų žvaigždžių rungtynėse
* 2002, 2003, 2005, 2006 metais pripažintas geriausiu NBA gynėju

## Nuorodos

* NBA.com puslapis apie žaidėją
Ana ir karalius

**Ana ir karalius** () – 1999 m. romantinis filmas, kuriame pasakojama apie XIX a. Siamą bei karaliaus ir britės mokytojos santykius. Paremtas tikrais faktais, pagal Anos Leonowens dienoraštį. Daugiausia filmuotas Penango valstijoje, Malaizijoje.

72-osios Oskarų teikimo ceremonijos metu filmas buvo nominuotas dviem Oskarams už kostiumus ir scenografiją.

## Siužetas

Anglų karininko, tarnavusio Indijoje našlė Ana su sūnumi Luisu atvyksta į Siamą. Ana kviečiama mokyti karaliaus Monkuto sūnaus, būsimojo sosto įpėdinio princo Čulalankorno. Britiško charakterio, nelinkusi nuolaidžiausi Ana Leonovens susiduria su kultūriniu šoku naujoje šalyje – čia moterys nelaikomos lygiomis su vyrais, karalius garbinamas kaip dievas, o į jos atvykimą niekas nereaguoja. Ana savo nuožmumu pasiekia patį karalių Monkutą.

Laikui bėgant britė priverčia karalių keisti nusistovėjusią tvarką šalyje, padeda Siamui eiti permainų keliu. Ana čia supranta, kokį blogį pasauliui neša britų imperializmas ir stoja ginti Siamo interesų, kai britai jam grasina.

## Aktoriai
: *Aktorius – personažas*

* Jodie Foster – Anna Leonowens
* Chow Yun-Fat – karalius Monkutas
* Bai Ling – Tuptim
* Tom Felton – Louis Leonowens
* Syed Alwi – The Kralahome, premjeras
* Randall Duk Kim – generolas Alakas
* Kay Siu Lim – princas Chowfa
* Melissa Campbell – princesė Fa-Ying
* Keith Chin – princas Čulalonkornas
* Mano Maniam – Moonshee
* Shanthini Venugopal – Beebe
* Deanna Yusoff – ledi Thiang
* Geoffrey Palmer – lordas John Bradley
* Anne Firbank – ledi Bradley
* Bill Stewart – Mycroft Kincaid

## Kritika
Filmas labai kritikuojamas Tailando valdžios ir netgi uždraustas rodyti Tailande. Filmas susilaukė kritikus už pernelyg sureikšmintą Anos vaidmenį Tailando istorijoje ir vaizduojamą meilės romaną tarp Anos ir karaliaus, apie kurį dienoraštyje nerašoma.

## Šaltiniai
Justinas Sartauskas

**Justinas Sartauskas** (g. 1955 m. balandžio 13 d. Kuršuose, Kelmės rajonas) – matematikas, Lietuvos ir Šiaulių miesto savivaldybės politinis bei visuomenės veikėjas.

## Biografija
1973 m. baigė Šiaulių 2-ąją vidurinę mokyklą-internatą. 1978 m. baigė Vilniaus universiteto Matematikos ir mechanikos fakultetą, matematikas.

1978–1981 m. Šiaulių pedagoginio instituto dėstytojas. 1981–1983 m. Vilniaus valstybinio universiteto aspirantas. 1983–1991 m. Šiaulių namų statybos kombinato skaičiavimo centro programuotojas. 1991–1992 m. Šiaulių miesto savivaldybės Privatizavimo tarnybos vadovo pavaduotojas, 1992–1997 m. Privatizavimo skyriaus vedėjas, departamento vadovas. 1997–2002 m. Šiaulių miesto savivaldybės administratorius, 2002–2003 m. administracijos direktorius, 2003–2007 m. administracijos direktoriaus pavaduotojas.

2007–2011 m. UAB „Šiaulių apskrities televizija“ direktorius. 2011–2015 m. Šiaulių miesto meras. 2016–2017 m. Valstybinės vartotojų teisių apsaugos tarnybos Šiaulių skyriaus vyriausiasis specialistas. Nuo 2017 m. Šiaulių miesto vicemeras.

2005 m. Lietuvos socialdemokratų partijos Šiaulių skyriaus narys, nuo 2011 m. skyriaus pirmininko pavaduotojas.

2007–2011 m., 2011–2015 m., 2015–2019 m. kadencijų Šiaulių miesto savivaldybės tarybos narys. 2007–2011 , 2015–2019 kadencijų Socialdemokratų frakcijos seniūnas.

„Beržynėlio“ vaikų parko įkūrimo iniciatorius. Šiaulių miesto šachmatų federacijos prezidentas. Kurtuvėnų bendruomenės narys.

Iš pirmos santuokos turi 5 vaikus: Inga, Ineta, Audrius, Laima, Aušrinė. 

Vedęs, žmona Jurga.

## Šaltiniai
Australijos kultūra

Šiuolaikinė **Australijos kultūra** priklauso Vakarų kultūrai ir formavosi iš daugelio šaltinių, visų pirma iš anglų - keltų kilmės australų kultūros, taip pat vietinių (aborigenų), įvairių kultūrų imigrantų, kurie atvyko Australijos aukso karštinės metu (apie 1850 m.) bei po antrojo pasaulinio karo.

Populiarioji Australijos kultūra labiausia buvo ir tebėra veikiama britų ir Europos kultūros, o šiek tiek vėliau ir JAV kultūros. Tuo pačiu išlieka ir aiškių skirtumų dėl Australijai būdingos natūralios aplinkos, šalies istorijos, Australijos aborigenų, nutolimo nuo kitų Vakarų pasaulio šalių ir netoli esančios Azijos įtakos.

Australija yra viena iš labiausiai urbanizuotų pasaulio valstybių, kur dauguma gyventojų gyvena pakrančių miestuose, o kiti regionai palyginus negausiai apgyvendinti. Australijos miestuose persipina įvairios kultūros: po antrojo pasaulinio karo imigravusių anglų, škotų, airių, italų, graikų, rytų europiečių, vokiečių, olandų, maltiečių, vidurio rytiečių, rytų ir pietryčių azijiečių; ypač daug įtakos turi nuo seno įsikūrusios pietų europiečių bendruomenės.

Apie ankstyvąją vietinių australų kultūrą iki anglų apsigyvenimo Australijoje galima spręsti iš žodinių bei mokslinių jų palikuonių tradicijų, artefaktų, tačiau virš 53 000 metų laikotarpio bei jo metu gyvenusių žmonių kultūros pilnai įvertinti neišeina dėl tikslesnių duomenų trūkumo. Šiuolaikinių vietinių žmonių kultūra yra turtinga ir įvairialypė, nors šiek tiek įtakota europietiškos kolonizacijos.

Australijos menai – filmai, muzika, tapyba, teatras, šokiai ir amatai – yra susilaukę pasaulinio pripažinimo dėl savo gyvumo ir išskirtinumo, nors bendros muzikos, šokių ar literatūros tendencijos nesiskiria nuo pasaulinių.

Tradiciškai australai laiko save egalitarine visuomene, su nepasitikėjimu turtingaisiais ir galingaisiais. Tai atsispindi Eureka Užtvaros (Eureka Stockade, 1854 m. Balarate) maišto, Krūmų reindžerių (Bushrangers) svarba Australijos mentalitete, dabartiniu metu paplitusi *aukštos aguonos sindromo* sąvoka (Tall poppy syndrome).

Australijos kultūra buvo suformuota per ankstyvųjų gyventojų sunkumus bei vėlesnių laikų Australijos kareivių heroizmą, kada bičiulystė buvo esminė vertybė. Tuo pačiu gali būti paaiškinama, kodėl australų tarpe ypatingai populiarūs agresyvesnieji sportai (regbis, australiškas futbolas). Australai taip pat labai linkę naudoti mažybines vardų formas.

Lyginant su pop - kultūra, tradicinė „aukštoji kultūra“ yra vertinama palyginus mažos gyventojų dalies, tačiau Australijoje daug puikių galerijų, net mažuose miestuose; turtingos baleto tradicijos, įskaitant ledi Margo Fonten (Dame Margot Fonteyn) bei sero Roberto Helpmano (Sir Robert Helpmann) palikimą; didelė nacionalinė operos kompanija Sidnėjuje; simfoniniai orkestrai visuose didmiesčiuose, ypač Melburno bei Sidnėjaus.

Australijos įžymaus visuomenės veikėjo Donald Horne knygoje pavartotas epitetas „laiminga šalis“ (the lucky country) kartais naudojama apibūdinti Australijos orui, gyvenimo būdui ir istorijai.
Andrius Šedžius

**Andrius Šedžius** (g. 1976 m. vasario 23 d. Šiauliuose) – Lietuvos verslininkas, politikas.

## Biografija
Tėvas – Alvydas Šedžius, valstybės tarnautojas – KGB rezervo karininkas  (kapitono laipsnis).
Motina – Natalija Šedžiuvienė, Šiaulių valstybinės kolegijos direktorė. 2 metais jaunesnė sesuo Rūta Šedžiūtė-Bružienė, UAB „Šiaulių RMB diagnostika“ direktorė.

1983 m. pradėjo lankyti Šiaulių 11-ąją vidurinę mokyklą. Baigęs 9 klases, įstojo į Šiaulių aukštesniąją technikos mokyklą. 1998 m. įgijo automobilių techninio eksploatavimo jaunesniojo inžinieriaus specialybę. 2004 m. Šiaulių universitete baigė verslo ekonomiką, ekonomikos bakalauras, 2006 m. vadybos magistras.

1994 m. įkūrė individualią įmonę. Vertėsi automobilių remontu, pardavimu, teikė automobilių komiso paslaugas. 1996–1998 m. UAB „Pagrindinis kelias“ direktorius. 1999–2008 m. UAB „Manukas“ komercijos direktorius. 2004–2007 m. UAB „Šiaulių apskrities televizija“ direktorius. 2008–2012 m. Seimo narys.

2006–2008 m. ir 2015–2017 m. Šiaulių miesto savivaldybės tarybos narys.

2001 m. Lietuvos socialdemokratų partijos Šiaulių skyriaus narys, Lietuvos socialdemokratinio jaunimo sąjungos Šiaulių skyriaus pirmininkas.

Sporto klubų „Šiauliai“ ir „Slikas“ narys, „Gintarinis irklas“ valdybos narys.

Išsituokęs. Dukros Andrėja ir Aleksandra. Turi nesantuokinį sūnų Andrių. 2013 m. vedė Moniką Kvietkutę.

## Išnašos

## Nuorodos
* Asmeninis Andriaus Šedžiaus tinklaraštis  (blogas. lt)
Vidmantas Japertas

**Vidmantas Japertas** (g. 1964 m. lapkričio 8 d. Kybartuose) – verslininkas, Lietuvos ir Šiaulių miesto savivaldybės politinis bei visuomenės veikėjas, Šiaulių universiteto Tarybos pirmininkas.

## Biografija
1982 m. su pagyrimu baigė Kybartų Kristijono Donelaičio vidurinę mokyklą. 1987 m. su pagyrimu baigė Lietuvos žemės ūkio akademiją, įgijo inžinieriaus elektriko specialybę.

1987-1989 m. Gruzdžių tarybinio ūkio-technikumo vyriausiasis energetikas, 1989-1992 m. – Šiaulių valstybinės tiekimo įmonės vyriausiasis inžinierius. Nuo 1992 m. UAB „Šiaulių žemės ūkio technika“ generalinis direktorius, asociacijos „Jupoja“ generalinis direktorius.

1996 m. Lietuvos liberalų sąjungos, nuo 2002 m. partijos Tvarka ir teisingumas (liberaldemokratai) narys, Šiaulių skyriaus vadovas.

1997-2000 m. ir 2000-2003 m. Šiaulių rajono savivaldybės tarybos narys, 2003-2007 m., 2007–2011 m. ir nuo 2011 m. Šiaulių miesto savivaldybės tarybos narys.

Nuo 2000 m. Šiaulių prekybos, pramonės ir amatų rūmų prezidentas, Lietuvos prekybos, pramonės ir amatų rūmų asociacijos viceprezidentas. Nuo 2000 m. Šiaulių regiono plėtros tarybos narys.

Šiaulių Rotary klubo narys.

## Įvertinimas
* 2007 m. Ordino „Už nuopelnus Lietuvai“ medalis.

## Šaltiniai
Gauja (reikšmės)

Lietuvių kalboje žodis **gauja** reiškia:

* gauja – gyvūnų (paprastai vilkų, šunų ir pan. plėšrūnų) socialinė grupė;
* gauja – nusikaltėlių (vagių, plėšikų ir pan.) grupė;
* upės pavadinimas:
** Gauja – upė Latvijoje;
** Gauja – upė Lietuvoje ir Baltarusijoje.
* Gauja – kaimas Baltarusijoje, Gardino srities Vijos rajone.
Amos Ori

**Amos Ori** – Techniono technologijos universiteto (Izraelis) fizikos profesorius. 2005 m. susilaukė žiniasklaidos dėmesio, žurnale „Physical Review Letters“ pateikęs teoriją apie keliavimą laiku, kuri jo teigimu yra kur kas realesnė, nei prieš tai buvusios.

## Taip pat skaitykite
* Gravitacinis Riestainis.
Australijos Antarktinė teritorija

**Australijos Antarktinė teritorija** (, AAT) – Antarktidos dalis, į kurią pretenzijų turi Australijos Sandrauga. Tai didžiausias iš visų Antarktidos sektorių, į kurį reiškiamos pretenzijos, užimantis 42 proc. žemyno dydžio. Australijos Antarktinei teritorijai priklauso Antarktidos žemynas ir aplinkinės salos piečiau 60° p. pl. tarp 44°38' r. ilg. ir 160° r. ilg. išskyrus Adelės Žemę (136°11' r. ilg. – 142°02' r. ilg.), kuri teoriškai priklauso Prancūzijai. Šis intarpas dalina Australijos Antarktinę teritoriją į rytinę ir vakarinę dalis. Ribojasi su Karalinės Modos Žeme vakaruose ir Roso dependencija rytuose. Teritorija negyvenama išskyrus kelias mokslines stotis. Pagrindinė stotis – Mausono stotis.

Tik 4 šalys (Naujoji Zelandija, JK, Prancūzija ir Norvegija) pripažįsta Australijos teises į šią teritoriją.

## Padaliniai
Australijos Antarktinė teritorija skirstoma į 9 žemes:
* Enderbio Žemė
* Kempo Žemė
* MakRobertsono Žemė
* Princesės Elžbietos Žemė
* Vilhelmo II Žemė
* Karalienės Merės Žemė
* Vilkso Žemė
* Jurgio V Žemė
* Otso Žemė

## Stotys
*  Molodiožnaja *(sezoninė)*
*  Mausono stotis
*  Sojūz *(uždaryta)*
*  Družnaja *(uždaryta)*
*  Žongšan
*  Progres
*  Deiviso stotis
*  Plača
*  Sovetskaja *(uždaryta)*
*  Mirno stotis
*  Komsomolskaja *(uždaryta)*
*  Vostoko stotis
*  Vilkso stotis *(uždaryta)*
*  Keisio stotis
*   Konkordijos stotis
*  Leningradskaja *(uždaryta)*

## Šaltiniai
Genadijus Mikšys

**Genadijus Mikšys** (g. 1956 m. liepos 16 d. Joniškyje) – energetikas, Lietuvos ir Šiaulių miesto savivaldybės politinis bei visuomenės veikėjas.

## Biografija
1974 m. baigė Joniškio 1-ąją vidurinę mokyklą, 1979 m. baigė Kauno A. Sniečkaus politechnikos institutą, inžinierius šiluminininkas.

1979–1990 m. Dviračių ir variklių gamyklos „Vairas“ energetikas, cecho viršininkas, 1990–1997 m. Šiaulių šilumos tinklų Šiaurinės katilinės viršininkas, 1997–2001 m. SPAB „Šiaulių energija“, komercijos direktorius, 2001–2002 m. UAB „Naujoji šiluma“ direktorius, 2002–2003 m. UAB „Rolvika“ Šiaulių filialo direktorius, 2003–2007 m. Šiaulių miesto savivaldybės administracijos direktorius, 2007–2011 m. Šiaulių miesto savivaldybės meras.

## Politinė veikla

1998 m. Lietuvos liberalų sąjungos, nuo 2003 m. Liberalų ir centro sąjungos narys, nuo 2004 m. LiCS Šiaulių skyriaus pirmininkas.

2002–2003 m. Šiaulių miesto savivaldybės tarybos narys, išrinktas ir 2003 m., bet, paskirtas Šiaulių miesto savivaldybė administracijos direktoriumi, mandato atsisakė. 2007–2011 m. ir nuo 2011 m. Šiaulių miesto savivaldybės tarybos narys.

„Lions“ klubo narys, Šiaulių regbio klubo „Vairas“ prezidentas. Žmona Laima, vaikai Šarūnas, Jolita, Laimonas..

## Išnašos
Vaclovas Vingras

** Vaclovas Vingras** (g. 1944 m. kovo 20 d. Šiauliuose) – inžinierius statybininkas, Šiaulių miesto politinis ir visuomenės veikėjas.

## Biografija
### Darbinė veikla

1961 m. baigė Šiaulių Juliaus Janonio vidurinę mokyklą, 1963 m. įstojo į Kauno A. Sniečkaus politechnikos instituto (KPI) Statybos fakultetą, 1971 m. baigė KPI Šiaulių vakarinį fakultetą, įgijo pramoninės ir civilinės statybos inžinieriaus kvalifikaciją.

1961 m. ir 1966–1971 m. dirbo Šiaulių statybinėse organizacijose. 1971–1991 m. Lietuvos mokslinės techninės informacijos ir techninės ekonominės analizės mokslinio tyrimo instituto Šiaulių filialo vedėjas, 1978–1991 m. ir Šiaulių miesto inžinierių namų direktorius. 1992–1993 m. – UAB „Šiaulių birža“ direktorius, 1993–2000 m. – individualios įmonės „Kontraktas“ savininkas ir direktorius. 2000–2002 m. Šiaulių miesto savivaldybės mero pavaduotojas. Nuo 2002 m. UAB „Rūdė“ ekonomikos direktorius, Šiaulių universiteto asistentas antraeilininkas. 2007–2011 m. Šiaulių miesto savivaldybės tarybos sekretorius, 2011 – 2013 m. administracijos direktoriaus pavaduotojas, 2013 – 2015 m. mero patarėjas.

### Politinė veikla
1975–1989 m. LKP narys, 1988 m. Lietuvos Persitvarkymo Sąjūdžio Šiaulių iniciatyvinės grupės, 1988–1990 m. Sąjūdžio seimo narys. 1993 – 2003 m. Lietuvos centro sąjungos narys, 2001–2003 m. – Šiaulių skyriaus pirmininkas, 2003 – 2014 m. Liberalų ir centro sąjungos narys.

1990–1995 m. Šiaulių miesto liaudies deputatų tarybos deputatas, 1997–2000 m., 2000 – 2003 m., 2003–2007 m., 2007–2011 m. ir 2011 m. naujos kadencijos Šiaulių miesto savivaldybės tarybos narys (2011 m. atsistatydino).

### Visuomeninė veikla
1987– 1990 m. – Lietuvos kultūros fondo Šiaulių skyriaus pirmininkas, 1991–2005 m. – Lietuvos kultūros fondo Šiaulių krašto tarybos prof. Stasio Šalkauskio premijos skyrimo komisijos pirmininkas, antkapinio paminklo prof. Stasiu Šalkauskiui (skulptoriai Aloyzas Toleikis ir Donatas Lukoševičius, architektas Aleksandras Petrikauskas) statybos (2001 m.) iniciatorius. Nuo 1998 m. – Šiaulių UNESCO klubo narys, 1998–2000 m. klubo prezidentas. Nuo 1999 m. – Šiaulių trečiojo amžiaus universiteto rektorato narys, nuo 2008 m. prorektorius. 2001 – 2012 m. Šiaulių universiteto tarybos narys. 2015 – 2018 m. – Maltos Ordino Pagalbos Tarnybos Šiaulių grupės vadovas. Nuo 2019 m. – Lietuvių kalbos draugijos narys.

2000 m. apdovanotas Lietuvos nepriklausomybės medaliu, 2002 m. – Atminimo ženklu už asmeninį indėlį plėtojant Lietuvos transatlantinius ryšius bei Lietuvos Respublikos pakvietimo į NATO proga, 2022 m. Lietuvos Respublikos Seimo Gabrielės Petkevičaitės-Bitės atminimo medaliu „Tarnaukite Lietuvai" už parlamentarizmo tradicijų puoselėjimą, pilietiškumo ir demokratijos skatinimą. 2006 m. Šaulių miesto kultūros ir meno premijos laureatas.

Žmona Gražina, vaikai Saulius, Rimantas, Audronė, Gabrielė.

## Šaltiniai
Edvardas Peleckas

**Edvardas Peleckas** (g. 1957 m. gegužės 21 d. Panevėžyje) – inžinierius, Šiaulių miesto savivaldybės politinis bei visuomenės veikėjas.

## Biografija
1980 m. baigė Vilniaus inžinerinį statybos institutą, inžinierius statybininkas. UAB „Naska“ direktorius, 2006 m. Šiaulių multifunkcinio komplekso „Šiaulių arena“ statybos projekto įgyvendinimo grupės vadovas. Už darbą jam sumokėta 227,5 tūkst. litų 

1999–2003 m. Naujosios sąjungos narys, nuo 2003 m. Liberalų ir centro sąjungos narys.

2000-2003 m., 2003-2007 m. ir 2007–2011 m. Šiaulių miesto savivaldybės tarybos narys. 2000–2003 m. valdybos narys, 2003 m. ėjo mero pareigas. 2003–2007 m. Miesto ūkio ir plėtros komiteto pirmininkas.

Žmona Laima Peleckienė, vaikai Laura, Aurelija.

## Šaltiniai
Ridiko kronikos

**Ridiko kronikos** () – 2004 m. JAV mokslinės fantastikos veiksmo filmas. Filmas yra antroji dalis apie Ridiką, pirmoji juosta išleista 2000 m. ir vadinosi „Visiška tamsa“ (). Pagrindinį Ridiko vaidmenį, kaip ir pirmojoje, dalyje atliko Vin Diesel. Filmas pasakoja apie Ridiką nesugaunamą žudiką, kuris turi savo gyvenimo kodeksą.

## Aktoriai
Birutė Marija Paplauskienė

**Birutė Marija Paplauskienė** (g. 1945 m. lapkričio 18 d. Tauragėje) – gydytoja, Šiaulių miesto savivaldybės politinė ir visuomenės veikėja.

## Biografija
1963 m. baigė Klaipėdos Kristijono Donelaičio vidurinę mokyklą. 1969 m. baigė Kauno medicinos institutą. 1969 m. gydytoja pediatrė, vėliau – terapeutė, nuo 1992 m. bendrosios praktikos gydytoja. Šiaulių miesto savivaldybės VĮ Dainų pirminės sveikatos centro direktoriaus pavaduotoja medicinai ir bendrosios praktikos gydytoja.

1993 m. Tėvynės sąjungos narė. 1990-1995 m. Šiaulių savivaldybės tarybos deputatė, 1995–2015 m. Šiaulių miesto savivaldybės tarybos narė. 1995–1997 m. Sveikatos ir socialinių reikalų komiteto pirmininkė, 1997–2000 m. Šiaulių miesto valdybos narė bei Sveikatos ir ekologijos komiteto pirmininkė.

Šiaulių trečiojo amžiaus universiteto prorektorė. Bendruomenės sveikatos tarybos narė, karališkosios Bajorų sąjungos Šiaulių skyriaus narė. Vyras Juozapas, dukros Gabrielė, Henrieta.

## Šaltiniai
Jonas Bartkus

**Jonas Bartkus** (g. 1958 m. lapkričio 7 d. Pauparių kaime Šilutės rajonas) – matematikas, Lietuvos ir Šiaulių miesto savivaldybės politinis ir visuomenės veikėjas.

## Biografija
1966–1977 m. mokėsi Šilutės rajono Žemaičių Naumiesčio vidurinėje mokykloje. 1982 m. baigė Vilniaus universiteto Matematikos fakultetą, įgijo matematiko dėstytojo specialybę. 1996 m. pagal JAV Tarptautinio vystymo agentūros programą stažavosi JAV.

1982–1990 m. Šiaulių namų statybos kombinato Automatizuotų valdymo sistemų skyriaus programuotojas. 1990–1999 m. Šiaulių miesto savivaldybės Informatikos skyriaus vedėjas. 1999–2000 m. Šiaulių miesto administracijos Ekonomikos skyriaus vedėjas. 2000–2005 m. akcinės bendrovės Šiaulių bankas Kompiuterizavimo skyriaus viršininkas, nuo 2005 m. Šiaulių banko Verslo plėtros tarnybos vadovas, banko valdybos narys, AB „Šiaulių bankas“ administracijos vadovo pavaduotojas.

1989–1990 m. Lietuvos socialdemokratų partijos Šiaulių skyriaus narys, nuo 2001 m. Tėvynės sąjungos narys, 2005 m. TS Šiaulių skyriaus pirmininkas.

1990-1995 m. Šiaulių savivaldybės tarybos deputatas, 1993–1995 m. Socialinių reikalų komiteto pirmininkas. 2003-2007 m., 2007–2011 m. ir nuo 2011 m. Šiaulių miesto savivaldybės tarybos narys.

Nuo 1990 m. Lietuvos kompiuterininkų sąjungos narys, buvo renkamas į šios sąjungos tarybą. Žemaičių kultūros draugijos „Saulaukis“ valdybos pirmininkas.

Žmona Stanislava, sūnūs Simonas, Edvinas..

## Šaltiniai
Rimundas Domarkas

**Rimundas Domarkas** (g. 1954 m. kovo 12 d. Irkutsko srityje) – inžinierius, Šiaulių miesto savivaldybės politinis ir visuomenės veikėjas.

## Biografija

1977 m. baigė Kauno politechnikos institutą, inžinierius elektrikas.

1977–1984 m. Šiaulių baldų gamybinio susivienijimo „Venta“ energetikas, 1984–1988 m. cecho viršininkas, 1988–1991 m. Projektavimo technologinio biuro inžinierius konstruktorius. 1991–1994 m. AB „Šiaulių tauras“ Elektros biuro viršininkas. 1994–1995 m. UAB „Šiaulių tauro energetika“ darbų vykdytojas. 1995–1997 m. Šiaulių rajono savivaldybės administratorius. 1997–2000 m. Šiaulių apskrities viršininko administracijos viršininko pavaduotojas. 2001–2007 m. Šiaulių prekybos, pramonės ir amatų rūmų generalinis direktorius, 2007–2008 m. Šiaulių miesto savivaldybės administracijos direktorius, 2008–2010 m. Šiaulių apskrities viršininkas, nuo 2010 m. Šiaulių teritorinės darbo biržos direktorius.

Nuo 1993 m. Tėvynės sąjungos narys. 1997–2000 m. Šiaulių rajono savivaldybės tarybos narys, 2007 m. ir nuo 2011 m. Šiaulių miesto savivaldybės tarybos narys.

Šiaulių universiteto tarybos pirmininkas, nuo 2008 m. Šiaulių regiono plėtros tarybos pirmininkas. Žmona Palmira, vaikai Ieva, Justinas.

## Šaltiniai
Bonaparti.lv

**„Bonaparti. lv“** – šešių Latvijoje žinomų tenorų muzikinė grupė, kuri buvo įkurta 2007 m. specialiai „Eurovizijos“ dainų konkursui. 2007 m. vasario 24 d. „Bonaparti.lv“ nugalėjo Latvijos nacionalinėje atrankoje ir 2007 m. gegužę pasirodė „Eurovizijos“ pusfinalyje, vykusiame Helsinkyje, Suomijoje.

## Istorija
2006 m. švedų kompozitorius Kjell Jennstig parašė dainą pavadinimu „Tomorrow“, kurią pateikė 2007 m. Latvijos nacionalinės atrankos konkursui. Daina žiuri balsavimu pateko į pusfinalį. Kadangi konkurso nuostatai numato, kad reikia dalyvauti Latvijos atlikėjams, specialiai tam buvo sukurta šešių tenorų grupė, kurios sudėtyje yra grupės „Labvēlīgais Tips“ nariai Normundas Jakušonokas, Kasparas Timanis ir Andris Abelitė, grupės „Bet bet“ solistas Zigfridas Muktupavelas, grupės „Cacao“ solistas Andris Ėrglis, taip pat Latvijoje gyvenantis italas Roberto Meloni. Buvo pakeistas dainos pavadinimas ir kalba – dainos tekstas buvo parašytas italų kalba ir pavadinimas pakeistas į „Questa Notte“.

2007 m. vasario 3 d. „Bonaparti.lv“ nugalėjo Eirodziesmos II pusfinalyje gavę 9909 žiūrovų balsus ir antrąją vietą užėmusią grupę „Klaidonis“ aplenkę beveik 3000 balsų. Vasario 24 d. „Bonaparti.lv“ pasirodė nacionalinės atrankos finale 8 eilės numeriu. Pirmojoje dalyje, kurioje išrenkami 3 finalininkai, daina „Questa Notte“ įtikinamai nugalėjo ir pateko į superfinalą. Ir jame gavę 49 422 balsus „Bonaparti.lv“ įtikinamai nugalėjo, aplenkdami II vietos laimėtoją Intarą Busulį maždaug 33 000 balsais.

2007 m. gegužės 10 d. „Bonaparti.lv“ dalyvavo 2007 m. „Eurovizijos“ dainų konkurse. Latviai sėkmingai įveikė pusfinalį, tačiau finale surinko 54 taškus ir užėmė 16 vietą.
Eirodziesma

**Eirodziesma** () – Eurovizijos dainų konkurso nacionalinė atranka, vykdavusi Latvijoje 2000–2012 m. „Eirodziesmos“ nugalėtojas, kurį išrinkdavo Latvijos Televizijos žiūrovai balsuodami telefonu, dalyvaudavo tų metų Eurovizijos konkurse. Nuo 2013 m. „Eirodziesmą“ pakeitė „Dziesma“.

## Eirodziesmos nugalėtojai ir jų pasiekimai „Eurovizijoje“

## Taip pat skaitykite
*Latvija Eurovizijoje

## Nuorodos
*Eirovizija.lv
Windows 2000

**Windows 2000** (taip pat kartais vadinama **Win2K**) – grafinė, į verslo klientus orientuota operacinė sistema, kuri buvo suprojektuota vieno ar kelių procesorių 32 bitų Intel x86 architektūros kompiuteriams. Ji yra Microsoft Windows NT operacinių sistemų linijos dalis ir buvo išleista 2000 m. vasario 17 d. Po jos sekė Windows XP (išleista 2001 m. lapkričio 21 d.) bei Windows Server 2003 (išleista 2003 m. balandį). Windows 2000 yra hibridinio branduolio operacinė sistema, o jos architektūra yra išskirstyta į du režimus: naudotojo režimą ir branduolio režimą. Branduolio režimas suteikia neapribotą sistemos resursų prieinamumą bei palengvina naudotojo režimą, kuris yra smarkiai apribotas ir sukurtas daugumai aplikacijų.

Windows 2000 buvo išleistas 4 versijomis: *Professional*, *Server*, *Advanced Server* ir *Datacenter Server*. Papildomai Microsoft pasiūlė *Windows 2000 Advanced Server Limited Edition* bei *Windows 2000 Datacenter Server Limited Edition* leidimus, kurie buvo išleisti 2001 m. ir veikė 64 bitų Intel Itanium mikroprocesoriuose. Visi Windows 2000 leidimai turi bendrąsias funkcijas, įskaitant daugumą pagalbinių aplikacijų () tokių kaip Microsoft Management Console bei tokias standartines sistemos valdymo programas kaip disko defragmentacija. Buvo pagerinta pagalba žmonėms su negalia dėka gausių naujų Microsoft pagalbinių technologijų. Microsoft taip pat padidino skirtingų kalbų pasirinkimą bei vietinės informacijos pasirinkimus. Visos Windows 2000 versijos palaiko Windows NT bylų sistemą, NTFS 5, Encrypting File System, taip pat pagrindinę ir dinaminę disko talpą. *Windows 2000 Server* šeima turi išplėstą funkcionalumą, įskaitant galimybę palaikyti *Aktyvaus katalogo* funkciją (hierarchinė resursų konstrukcija), *Distributed File System* palaikymą (bylų sistema, kuri palaiko bylų dalinimąsi) bei atsarginius laikmenų skirsnius. Windows 2000 gali būti įdiegta į kolektyvinius stalinius kompiuterius per prižiūrimą arba neprižiūrimą įdiegimo procesą. Neprižiūrimas sistemos įdiegimas pasikliauja „atsakymų bylų“ naudojimu, užpildant diegimo informaciją ir gali būti atliktas naudojantis paleisties CD, naudojantis Microsoft Systems Management Server įrankiu, kuris įeina į „sistemos paruošimo įrankius“.

Tuo metu, kada operacinė sistema buvo išleista, Microsoft reklamavo Windows 2000 kaip „saugiausią Windows operacinę sistemą, kurią kada nors mes siūlėme rinkai“ (angl: „the most secure Windows we've ever shipped“), tačiau ji tapo daugelio aukšto pavojingumo virusų atakų taikiniu (pažymėtini tokie virusai kaip Code Red ir Nimda, bei daugiau nei šešerius metus po jos išleidimo yra tęsiamas papildimų išleidimas saugumo spragoms lopyti. Windows 2000 yra paskutinė NT pagrįsta operacinė sistema, nereikalavusi produkto aktyvacijos.

## Šaltiniai

## Nuorodos
* Windows 2000 oficialus produkto puslapis
* GUIdebook: Windows 2000 galerija
Valerijus Simulik

**Valerijus Simulik** (g. 1966 m. rugpjūčio 2 d. Šiauliuose) – Lietuvos politikas, 2000-2016 m. Lietuvos Respublikos Seimo narys.

## Biografija

1984 m. baigė Šiaulių 14-ąją vidurinę mokyklą. 1988 m. baigė Šiaulių pedagoginio instituto Fizikos ir matematikos fakultetą, įgijo fizikos mokytojo specialybę. 2001–2002 m. baigė Šiaulių universiteto Socialinių mokslų fakultetą, įgijo vadybos ir verslo administravimo (specializacija – švietimo vadyba) magistrą. 2004 m. Mykolo Romerio universitete baigė teisę ir valdymą.

1988 m. pagal paskyrimą dirbo Kauno 36-ojoje vidurinėje mokykloje fizikos mokytoju, tais pačiais metais perėjo dirbti į Šiaulių pedagoginio instituto Fizikos katedrą techniku. 1991–1994 m. Šiaulių 21-osios vidurinės mokyklos direktoriaus pavaduotojas mokymo ir auklėjimo reikalams, 1994–2000 m. Šiaulių Gytarių vidurinės mokyklos direktorius.

2000–2003 m. Šiaulių miesto savivaldybės tarybos narys, išrinktas taip pat 2002 m., 2007 m. ir 2011 m. Šiaulių miesto savivaldybės tarybos nariu, mandato atsisakė.

Nuo 2000 m. Lietuvos Respublikos Seimo narys. 2004–2006 m. Seimo Švietimo, mokslo ir kultūros komiteto pirmininkas.

1999–2011 m. Naujosios sąjungos narys, 2002–2011 m. Naujosios Sąjungos Šiaulių skyriaus pirmininkas, Naujosios sąjungos pirmininko pavaduotojas. 2011-2014 m. Lietuvos socialdemokratų partijos narys. 2014 m. visuomeninio judėjimo „Už Šiaulius“ pirmininkas. Nuo 2016 m. Lietuvos valstiečių ir žaliųjų sąjungos narys.

Nuo 1985 m. dalyvauja Lietuvos radijo mėgėjų draugijos veikloje, radijo mėgėjas trumpabangininkas (šaukinys *LY2QT*). Nuo 1999 m. Lietuvos radijo sporto federacijos narys. 1997–1998 m. Šiaulių moksleivių mėgėjų krepšinio lygos prezidentas.

## Šaltiniai
Chris Bosh

**Kristoferis Vesonas „Krisas“ Bošas** (, g. ) – buvęs JAV krepšininkas.

## Karjera

Bošas krepšininko karjerą pradėjo dar vidurinėje mokykloje. Pirmoji jo komanda buvo „Dallas Texas“ vidurinė mokykla. Baigęs ją, įstojo į Georgia Tech universitetą, jame buvo išrinktas geriausiu NCAA lygos ACC konferencijos naujoku.

Po tokio įvertinimo žaidėjas nusprendė nieko nelaukti ir dalyvauti NBA naujokų biržoje. Tais metais dėl patekimo į NBA varžėsi ir tokios būsimosios žvaigždės, kaip LeBron James, Carmelo Anthony ar Dwyane Wade, bet vis dėlto Bošas buvo pasirinktas jau ketvirtu numeriu, jį pasirinko „Raptors“ klubas. 2010 m. liepos 9 d. buvo iškeistas Miami "Heat" už naujokų biržos šaukimus. Su Majamio klubu pasirašė šešerių metų sutartį.

2006 m. atstovavo JAV vyrų krepšinio rinktinei pasaulio čempionate.

## Pasiekimai

* 2002 m. išrinktas geriausiu JAV vidurinių mokyklų žaidėju
* 2003 m. išrinktas geriausiu NCAA lygos ACC konferencijos naujoku
* 2004 m. išrinktas į geriausių NBA naujokų pirmąją komandą
* 2006 m. Pasaulio čempionato bronzos medalio laimėtojas
* 2012, 2013 m. NBA čempionas

## Išnašos
Todomondo

**Todomondo** („visas pasaulis“) – rumunų muzikos grupė, susibūrusi 2007 m. Anksčiau vadinosi *Locomondo* („išprotėjęs pasaulis“). Nariai: Andrei, Ciro de Luca, Kamara, Mister M, Valeriu Răileanu, Vlad Creţu.

Laimėję Rumunijos nacionalinę antranką, Todomondo atstovavo šalį 2007 m. Eurovizijos dainų konkurse su daina „Liubi, liubi, I love you“, atliekamą 6 kalbomis. Rumunų kolektyvas surinko 84 taškus ir užėmė 13 vietą.

## Nuorodos
* Daina Liubi, liubi, I love you

|-
Alma Javtokienė

**Alma Javtokienė** (g. 1953 m. balandžio 28 d. Marijampolėje) – Šiaulių miesto savivaldybės politinė bei visuomenės veikėja.

## Biografija
1971 m. baigė Kapsuko vidurinę mokyklą. 1974 m. baigė Kauno Prano Mažylio medicinos mokyklą ir įgijo dantų techniko specialybę. 1988 m. baigė Šiaulių pedagoginį institutą, įgydama defektologo specialybę.

1974 m. pagal paskyrimą Šiaulių miesto stomatologijos poliklinikoje – Vaikų skyriaus ortodontė. Nuo 1992 m. sukūrė savo verslą. 2001 m. suteikta aukščiausia kvalifikacinė kategorija. 2001–2002 m. – Lietuvos Respublikos Seimo nario Artūro Paulausko padėjėja. 2007–2011 m. Šiaulių miesto savivaldybės mero pavaduotoja.

Nuo 1999 m. Naujosios sąjungos narė. 2000-2003 m., 2003-2007 m. ir 2007–2011 m. Šiaulių miesto savivaldybės tarybos narė.

2001 m. suteikta aukščiausia kvalifikacinė ortodonto kategorija. 2004 m. Lietuvos odontologų rūmų tarybos narė. 2004 m. asociacijos „Moterys ir verslas Lietuvoje“ Šiaulių apskrities filialo prezidentė. 

Sutuoktinis Remigijus, sūnūs krepšininkai Artūras ir Robertas.

## Sportinė veikla
Aktyviai žaidė krepšinį mokykloje, šalies jaunimo, moterų krepšinio rinktinių, Šiaulių „Logikos“ komandos narė. 2003 m. su Lietuvos moterų veteranių krepšinio rinktine JAV iškovojo pasaulio moterų veteranių čempionato aukso medalį. Nuo 2001 m. – Šiaulių miesto moterų krepšinio klubo „Rūta“ prezidentė. 2004 m. Lietuvos moterų krepšinio A lygos viceprezidentė Šiaurės Lietuvai. 

## Šaltiniai

## Nuorodos
*Asmeninė svetainė
Siesta

**Siesta** – ispaniškas pavadinimas popietiniam miegui, dažnai po vidurdienio valgio, ypač karšto klimato šalyse. Pavadinimas (isp.) kilęs nuo  – šešta valanda, skaičiuojant nuo aušros sutampa su vidurdieniu.

Pirminė siestos sąvoka reiškė tiesiog vidurdienio pertrauką, skirtą praleisti su draugais ir šeima, nebūtinai miegui. Siesta praktikuojama Portugalijoje, Ispanijoje, Lotynų Amerikos šalyse, Filipinuose, taip pat gana paplitęs įprotis Kinijoje (vadinama *xiuxi* arba *wushui*), Indijoje, Italijoje (vadinama *reposo*), Graikijoje, Viduriniuose Rytuose ir Šiaurės Afrikoje. Kai kuriose šalyse įstaigų ir kompanijų darbo laikas yra atitinkamai su kelių valandų pertrauka, kurių metu gyvenvietėse gatvės ištuštėja.

Popiečio miegas praktikuojamas ir kitose tropinių bei subtropinių regionų šalyse, nes vidurdienį aukštos temperatūros sumažina žmonių aktyvumą bei produktyvumą.

Pietų Azijoje iki industrializacijos buvo ypatingai paplitęs popiečio miegas po lengvo masažo naudojant garstyčių aliejų; šio ritualo metu taip pat buvo įprasta lengvai užkąsti: tikėta, kad šios tradicijos laikymasis žmogų padaro geresniu. Bangladeše ir Vakarų Bengalijoje ji vadinama *bhat - ghum*, kas reiškia „ryžių miegas“ (miegas užvalgius ryžių).

Japonijos kompanijų ofisuose darbuotojai skatinami pasinaudoti specialiais „Snūstelėjimo kambariais“ arba turi „stalines pagalves“, darbuotojams nusnūsti prie darbo stalo.

Tyrimai rodo, kad popietinis miegas sutampa su biologiniais žmogaus organizmo poreikiais. Nesenas tyrimas (publikuotas 2007 m.) taip pat teigia, kad pietų miegą praktikuojantiems žmonėms mažesnė širdies infarkto tikimybė.
Juozas Pabrėža

**Juozas Pabrėža** (g. 1955 m. rugsėjo 30 d. Skuode) – pedagogas, lituanistas, Lietuvos ir Šiaulių miesto savivaldybės politinis bei visuomenės veikėjas.

## Biografija

1973 m. baigė Skuodo vidurinę mokyklą. 1978 m. baigė lietuvių filologiją Vilniaus universitete. 1981–1984 m. studijavo Vilniaus universiteto aspirantūroje, apgynė humanitarinių mokslų daktaro disertaciją tema „Kirčio atitraukimo dinamika šiaurės žemaičių tarmėje“.

1978 m. Šiaulių pedagoginio instituto (ŠPI) Lietuvių kalbos katedros dėstytojas, 1988 m. suteiktas docento pedagoginis mokslo vardas. 1986–1989 m. ŠPI Filologijos fakulteto prodekanas, 1989–1995 m. ŠPI Dailės fakulteto dekanas, nuo 1995 m. Šiaulių universiteto studijų prorektorius.

1995-1997 m. Lietuvos liberalų sąjungos sąraše, 2007–2011 m. ir nuo 2011 m. Naujosios sąjungos sąraše Šiaulių miesto savivaldybės tarybos narys.

Paskelbė per 30 mokslinių straipsnių žurnaluose „Kalbotyra“ ir „Baltistica“, knygelių „Žemaičių rašybos patarimai“ (1991 m.), „Žemaičių rašyba“ (1998 m.), vadovėlio studentams „Lietuvių kalba“ Dialektologijos skyriaus (1995 m.) autorius. Nemažai prisidėjo prie žemaičių kalbos rašybos norminimo, yra sukaupęs daug įvairių tarmių kalbinės medžiagos, nuo 1979 m. vadovavo 20 studentų dialektologijos ekspedicijų.

Šiaulių „Lions“ klubo pirmasis prezidentas, klubų Apygardos valdybos narys, Lietuvos Lions klubų apygardos gubernatorius, Šiaulių žemaičių kultūros draugijos „Saulaukis“ narys, krepšinio klubo „Sekmadienis“ narys, Žemaitijos regioninės etninės kultūros globos tarybos pirmininko pavaduotojas.

## Bibliografija
* *Lietuvių kalba 1: Leksikologija, fonetika, akcentologija, dialektologija, rašyba* (1995 m.)
* *Žemaičių rašyba* (su Aleksu Girdeniu, 1998 m.)
* *Lietuvių kalba ne tik egzaminui, bet ir gyvenimui* (su S. Tumėnu, 2007 m.)
* *Žemaičių kalba ir rašyba* (2017 m.)

## Šaltiniai
Leonas Strazdauskas

**Leonas Strazdauskas** (g. 1963 m. vasario 21 d. Radviliškyje) – inžinierius, Lietuvos ir Šiaulių miesto savivaldybės politinis bei visuomenės veikėjas.

## Biografija
1990 m. baigė Kauno Politechnikos instituto Mašinų gamybos technologijos, metalo pjovimo staklių ir įrankių fakultetą ir įgijo inžinieriaus – mechaniko specialybę.

1981–1983 m Šiaulių trikotažo fabriko „Verpstas“ šaltkalvis – remontininkas, 1983–1985 m. tarnavo TSRS kariuomenėje, 1985–1988 m. Šiaulių odos ir avalynės gamybinio susivienijimo „Elnias“ šaltkalvis – remontininkas, 1988–1989 m. gamybinio susivienijimo „Elnias“ komjaunimo komiteto sekretorius, 1989–1992 m. Projektavimo ir statybos susivienijimo „Šiauliai“ inžinierius – mechanikas, 1992–1995 m. individualios įmonės savininkas, 1995–2002 m. UAB „Heltis“ direktorius, 2002–2003 m. Šiaulių miesto savivaldybės mero patarėjas. 2003–2005 m. Šiaulių apskrities viršininko pavaduotojas. Nuo 2006 m. VSDF valdybos „Sodra“ Šiaulių skyriaus direktorius. 2006 m. Šiaulių universiteto Viešojo sektoriaus valdymo dėstytojas.

Nuo 2001 m. Naujosios sąjungos (socialliberalų) Šiaulių skyriaus valdybos narys, 2007–2011 m. Šiaulių miesto savivaldybės tarybos narys.

Žmona Lolita (g. 1967 m.), vaikai Akvilė ir Gediminas.
Karališkasis kanjonas

**Karališkasis kanjonas** () – kanjonas Australijoje, Šiaurinėje teritorijoje. Patenka į Vatarkos nacionalinio parko teritoriją. Kanjonas yra 323 km į pietvakarius nuo Elis Springso ir 1316 km į pietus nuo Darvino.

Kanjoną atrado tyrinėtojas Ernestas Giles’as 1872 metais.

Kanjonas, kurio sienos yra 100 metrų aukščio, sudarytas daugiausia iš smiltainio. Tai yra dalis aborigenų šventojo tarpeklio, todėl lankytojai retai išsuka iš vaikščiojimo takelių. Vietovė buvo Luritja žmonių, gyvenusių čia jau prieš 20 000 metų, namai. *Wattarka* jų kalba – akacijos rūšis.

Kanjone yra kiti įdomūs reiškiniai – dingęs miestas, Edeno sodas.
Tyrus Thomas

**Tyrus Thomas** (g. 1986 m. rugpjūčio 17 d. Baton Ruže, Luizianoje) – JAV krepšininkas, žaidžęs NBA klube Charlotte "Bobcats" sunkiojo krašto pozicijoje.

Thomas ūgis yra 206 cm, jis sveria 98 kg. 2006 metais jis buvo pašauktas Portlando „Trail Blazers“ ketvirtu šaukimu ir tuoj išmainytas kartu su Viktor Khryapa už pašauktą antruoju numeriu LaMarcus Aldridge į Čikagos „Bulls“. Studijų metais žaidė už LSU universitetą. Paskutiniais metais NCAA vidutiniškai pelnydavo po 12,3 taško, atkovodavo 9,3 kamuolius ir blokuodavo 3,1 metimus per rungtynes.

2010 m. vasario 18 d. buvo iškeistas Charlotte "Bobcats" klubui už du žaidėjus ir naujokų biržos šaukimą.

## Šaltiniai
4FUN

**4FUN** – muzikos grupė iš Lietuvos. Groja roką, poproką, kantri ir panašaus stiliaus muziką. Grupė susikūrė 2001 m. Koncertuoja muzikiniuose klubuose ir renginiuose, taip pat ir užsienyje. Grupė gerai pasirodė LTV dainų dešimtuke (2004 m., 6 vieta) ir 2004 m. „Visagino Country“ festivalyje.

## Eurovizija
Grupė 4FUN yra tris kartus dalyvavusi Eurovizijos nacionalinėje atrankoje Lietuvoje. Pirmi du kartai (2005 ir 2006 metais) buvo nesėkmingi, bet trečiąkart, 2007 metais, grupė laimėjo atranką su lyriška daina „Love or Leave“, finale aplenkusi Rūtą Ščiogolevaitę ir Aistę Pilvelytę. 4FUN gegužės mėnėsį atstovavo Lietuvai Helsinkyje, 2007 m. Eurovizijos dainų konkurso finale. Grupė gavo 28 taškus ir užėmė 21 vietą.

## Nariai
* Julija Ritčik – vokalas, akustinė gitara
* Justas Jasenka – vokalas, elektrinė gitara
* Rimantas Jasenka – bosinė gitara
* Laimonas Staniulionis – mušamieji

## Diskografija
* Gyvas – 2004 m.
* Dėlionė – 2009 m.
* Dalintis negalima slėpti - 2016 m.

## Nuorodos
* Oficiali svetainė 
* 
* ''Love or Leave'' nacionaliniame Eurovizijos finale
* ''Love or Leave'' dainos žodžiai
Elica Todorova

**Elica Todorova** (*Елица Тодорова*; g. 1977 m. rugsėjo 2 d.) – Bulgarijos folkloro dainininkė ir profesionali perkusionistė. Dalyvavo su įvairiais ansambliais Bulgarijos ir užsienio konkursuose.

2007 m. Elica Todorova kartu su Stojanu Jankulovu „Eurovizijos“ dainų konkursui parengė dainą „Voda“, su kuria laimėjo nacionalinę atranką ir dalyvavo Helsinkyje vyksiančiame „Eurovizijos“ konkurse. Sėkmingai įveikę pusfinalį, finale bulgarai surinko 157 taškus ir užėmė 5 vietą.

## Nuorodos

* Oficiali atlikėjos svetainė
* „Voda“ videoklipas

|-
Kęstutis Gascevičius

**Kęstutis Gascevičius** (1958 m. balandžio 21 d. Šiauliuose – 2010 m. gruodžio 26 d. Plungės rajonas) – muzikas, Šiaulių miesto politinis ir visuomenės veikėjas.

## Biografija

1976 m. baigė Šiaulių 12-ąją vidurinę mokyklą, 1982 m. baigė Šiaulių aukštesniąją muzikos mokyklą. Buvo ansamblių „Dainos teatras“, „Nerija“ būgnininkas. UAB „Šiaulių atrakcionų parkas“ direktorius, UAB „Muzika visiems“ vadovas. Paskutiniu metu – bigbyto grupės „Sun city beat“ būgnininkas.

1997 m. Lietuvos liberalų sąjungos, nuo 2003 m. Liberalų ir centro sąjungos narys. 2003–2007 m. Šiaulių miesto savivaldybės tarybos narys.

Šiaulių nevyriausybinių organizacijų tarybos, „Lions“ klubo, Lietuvos karališkosios bajorų sąjungos, muzikinio klubo „Gin’Gas“ ir sporto klubo „Gylys“ narys. Lietuvos kraujo donorystės žymūnas. Žmona Ala, vaikai Linutė, Elanas.

2010 m. žuvo autoavarijoje.

## Šaltiniai

## Nuorodos
* Melofanas
Frederik Ndoci

**Frederikas Ndoci** (g. 1960 m. vasario 9 d. Škoderis, Albanija) – Albanijos dainininkas.

Kartu su žmona Aida dalyvavo 2007 m. Eurovizijoje Helsinkyje su daina *Balada e Gurit*. Pusfinalyje užėmė 17 vietą ir į finalą nepateko. Frederikas Ndoci taip pat laimėjo 2006 m. *Festivali i Këngës 45* konkursą.

## Nuorodos
* Balada e Gurit video
* 

|-
Aida Ndoci

**Aida Ndoci** – Albanijos dainininkė. Atstovavo Albaniją 2007 m. Eurovizijoje Helsinkyje su daina *Balada e Gurit*, kurią atlieka drauge su savo vyru Frederik Ndoci.

## Nuorodos
* 

|-